Les Falles de 2006 comencen oficialment a Alaquàs amb la tradicional Crida des del balcó de l'Ajuntament
06/03/2006 17:32:00

# Les Falles de 2006 comencen oficialment a Alaquàs amb la tradicional Crida des del balcó de l'Ajuntament

*   06/03/2006 17:32:00
*   [Imprimir](#)
*   Compartir
*    https://www.alaquas.org/documento.asp?id\_do=9769

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9769%2F0&title=Ajuntament%20d%27Alaqu%C3%A0s.%20Premsa.Les%20Falles%20de%202006%20comencen%20oficialment%20a%20Alaqu%C3%A0s%20amb%20la%20tradicional%20Crida%20des%20del%20balc%C3%B3%20de%20l%27Ajuntament)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9769/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9769/9769_Form_4.jpg)](https://www.alaquas.org/ficheros/documentos/2006/2/9769/9769_Form_10.jpg "<a href='https://www.alaquas.org/ficheros/documentos/2006/2/9769/9769_Form_10.jpg' target=_blank><i class='fa fa-external-link' aria-hidden='true'></i>.Les Falles de 2006 comencen oficialment a Alaquàs amb la tradicional Crida des del balcó de l'Ajuntament</a>")

L'Auditori Nou va acollir l'acte de Pleitesia en homenatge a totes les Falleres Majors de la ciutat

A les 18 hores de la vesprada d'ahir diumenge 5 de març van començar oficialment les Falles a Alaquàs amb la tradicional Crida des del balcó de l'Ajuntament. Les Falleres Majors del 2006, Mª Dolores Peña Cebrián i Verónica Aliaga Gálvez, acompanyades per l'Alcalde d'Alaquàs, Jorge Alarte, van ser les encarregades de donar la benvinguda oficial a les festes falleres d'enguany amb el ja tradicional discurs des del balcó del Consistori de la ciutat.

L'acte va començar amb l'arribada de les Falleres Majors a la porta de l'Ajuntament, on van ser rebudes pels veïns i veïnes de la ciutat que s'acostaren a gaudir de l'acte. Tot seguit, i ja des del balcó de l'Ajuntament, les Falleres Majors i l'Alcalde d'Alaquàs es van adreçar a tots els festers i les festeres concentrats allí per tal d'acompanyar a les màximes representants de les festes falleres d'Alaquàs.

L'Alcalde d'Alaquàs va ser el primer en saludar des del balcó a tots els ciutadans i els representants de les onze comissions falleres que es van congregar a les portes del Consistori. Després donà pas a les protagonistes de la vesprada. En primer lloc, li va arribar el torn a la Fallera Major Infantil d'Alaquàs, Verónica Aliaga Gálvez, qui va manifestar el seu desig de "gaudir d'aquestes festes amb tots els xiquets i xiquetes de la ciutat". A més, va declarar el sentiment d'orgull que té per poder representar les onze comissions de la ciutat. Després de convidar a tots els presents a participar dels actes fallers va finalitzar les seues paraules amb el tradicional crit faller. "Visquen les Falles, visca Alaquàs i visca València!"

Després li va arribar el torn a la Fallera Major d'Alaquàs, Mª Dolores Peña Cebrián, qui va iniciar el seu discurs donant la benvinguda a tots els fallers i falleres reunits. La màxima representant de les festes falleres d'Alaquàs va manifestar que ja havia arribat "el moment que estavem tots esperant". A més, recordant el treball que  es realitza al llarg de l'any per a mantenir viva la festa va destacar que "la recompensa per tots els esforços ja ha arribat". A continuació, i després del tradicional crit "Ja estem en falles!", la Fallera Major de la ciutat va anomenar a totes les falles d'Alaquàs per tal de fer-les participes de l'acte. Després del discurs oficial de la Crida que donava per inaugurades les falles per a l'any 2006 es va disparar un castell de focs d'artifici.

A continuació, les Falleres Majors d'Alaquàs i les seues respectives Corts d'Honor, juntament amb la resta de comissions falleres desfilaren per l'Auditori Nou de la ciutat, lloc on es celebrà l'Acte de Pleitesia a les Falleres Majors de les comissions falleres d'Alaquàs.

Primer desfilaren els estendards de les onze comissions falleres de la ciutat. Tot seguit, van pujar a l'escenari totes les representants de les diferents comissions així com la Fallera Major d'Alaquàs i la Fallera Major Infantil, que ocuparen els seus trons per tal de realitzar el ja tradicional Acte de Pleitesia.

Un any més, la Pleitesia a cada Fallera Major la va protagonitzar un familiar o amic de cadascuna de les representants falleres, tant infantil com major, de cada comissió. Per a finalitzar l'acte, l'Alcalde d'Alaquàs, Jorge Alarte, i la Regidora de Festes de l'Ajuntament d'Alaquàs, Isabel Mondéjar, van dedicar també unes paraules a les Falleres Majors d'Alaquàs i les van obsequiar amb un regal en record d'aquest acte.